kardosdrur/scandi-wiki huggingface dataset:
Formueret

Formueret betegner den juridiske disciplin, som regulerer de rettigheder hhv. pligter, som knyttes til det at disponere over en formue.

Sammen med familie- og arveret udgør formueret den juridiske kategori privatret.

Formueretlige underdiscipliner 
Formueret opdeles i en lang række underdiscipliner. Af disse underdiscipliner er erstatningsretten uden for kontraktforhold. Mens tre andre underdiscipliner, obligationsret samt tingsret og ejendomsret og også immaterielret, er inden for kontraktforhold.

Af formuerettens øvrige underdisciplinerne kan nævnes aftaleret, arbejdsret og selskabsret; foruden kontraktret, erstatningsret og køberet. Forsikringsret er også en formueretlig underdisciplin.

Litteratur 

 Hans Viggo Godsk Pedersen & Anders Ørgaard (2020): Almindelig kontraktret. 6. udgave. Djøf Forlag. 
 Jens Møller (2022): Lovsamling 2022 – formueret. 8. udgave. Djøf Forlag. 
 Nis Jul Clausen & Hans Henrik Edlund & Anders Ørgaard (2022): Købsretten. 9. udgave. Karnov Group. 

 Bo von Eyben & Helle Isager (2019): Lærebog i erstatningsret. 9. udgave. Djøf Forlag. 
 Henrik Kure (2015): Formueret kompendium. 2. udgave. Karnov Group.

Andre kompedier 
 Torsten Iversen (red.) (2019): Formueretlige emner. 9. udgave. Djøf Forlag. 
 Henrik Kure (2015): Formueret kompendium. 2. udgave. Karnov Group. 
 Sebina Harder & Sofie Jensen (2011): Kompendium i formueret I – erstatningsret, aftaleret, køberet og tingsret. 2. udgave. Kompendieforlaget Aspiri. 
 Kristian Klausen & Marcel Worm & Sofie-Amalie Brandi (2011): Kompendium i formueret II. Kompendieforlaget Aspiri. 
 Morten Frank (2009): Kompendium i formueret III – kreditorforfølgning. SL forlagene. 
 Daniel H. Nielsen & Søren Jacobsen (2010): Kompendium i formueret IV. Kompendieforlaget Aspiri.

Referencer 

 
Jura
Retsvidenskab
Juridiske discipliner
Privatret
JM

JM AB er en projektudvikler og byggeentreprenør af boliger og boligområder. Virksomheden blev etableret i 1945 af John Mattson som John Mattsons Byggnads AB. 
Der fokuseres på nybyggeri primært omkring de større byer i Sverige, Norge, Danmark, Finland og Belgien. JM har en omsætning på ca. 15 mia. svenske kroner og 2.500 ansatte.

Referencer 

Bygge-, konstruktions- og anlægsvirksomheder fra Sverige
Solsikkesnoren

Solsikkesnoren er et hjælpemiddel til personer, der har et eller flere skjulte handicap(s). Den er en nøglesnor, med en karabinhage for enden, hvor der kan hænge et skilt, hvorpå man kan skrive om sit problem. Det er Hidden Disabilities Sunflower, der står for initiativet.

Den er grøn og har solsikker som motiv. Den er beregnet til at hænge om halsen, hvor den signalerer, at bæreren har et usynligt handicap, der gør, at vedkommende kan have brug for hjælp, eller mere tid. Den kan f.eks. bruges af personer med ADHD, autisme, angst. Den giver dog ikke bæreren ekstra rettigheder. Den kan anvendes overalt for at signalere, at man har et usynligt handicap, men nogle steder har personalet fået oplæring i dens betydning. F.eks. i transportsektoren og til kulturelle begivenheder.

Historie 
Solsikkesnoren blev opfundet i 2016 i et samarbejde mellem Gatwick Airport og diverse engelske patientforeninger. I april 2019 blev London North Eastern Railway det første jernbaneselskab til at anerkende ordningen. I juli 2020 var alle britiske jernbaneselskaber begyndt at bruge ordningen med solsikkesnore som et middel til, at passagerer kunne fortælle personalet, at de muligvis har brug for mere hjælp, og at de muligvis er medicinsk fritaget for at bære mundbind. 

Ordningen bruges blandt andet af lufthavne i USA, herunder Tulsa International Airport.

Under COVID-19-pandemien opstod der bekymring for, at solsikkesnorene blev misbrugt af ikke-handicappede med det formål at undgå at bære mundbind. En sådan brug er blevet kritiseret af Hidden Disabilities Sunflower, som har udtalt, at kun personer, der anser sig selv for at have et skjult handicap (uanset om de er diagnosticeret eller ej) bør bære snoren.

Distribution 
Solsikkesnore og badges kan fås gratis af virksomheder, der deltager i ordningen (blandt andet apoteker) eller købes direkte fra Hidden Disabilities Sunflower-virksomhedens hjemmeside. Hidden Disabilities Sunflower har kritiseret videresalg af deres produkter til højere priser og salg af forfalskede produkter på hjemmesider, herunder Amazon og eBay.

Referencer 

Handikaphjælpemidler
Indutrade

Indutrade AB er en svensk industrikoncern, som består af ca. 200 virksomheder i 27 lande. De har to hovedretninger: Selskaber med salg af industriteknologi og virksomheder med egne fremstillede produkter. Indutrade-koncernen omsætter for 15 mia. svenske kroner og har 6.156 ansatte. 
Siden 2005 har Indutrade været børsnoteret på Stockholmsbörsen. L E Lundbergföretagen ejer 25,6 % af aktierne.

Konglomerater fra Sverige
Fremstillingsvirksomheder fra Sverige
Hidden Disabilities Sunflower

Hidden Disabilities Sunflower er en britisk ordning og virksomhed oprettet for at hjælpe mennesker med et usynligt handicap med at navigere og finde hjælp på offentlige steder. Deres hjælpemidler bruges dog internationalt. De står for Solsikkesnoren.

Referencer

Eksterne henvisninger 
 Officiel hjemmeside

Handikaphjælpemidler
Virksomheder fra Storbritannien
Holmen AB

Holmen AB er en svensk skovindustrikoncern. De har fem forretningsområder: Papir, karton, tømmer, skovbrug og energi. Selskabet har hovedkvarter i Stockholm og seks produktionsanlæg i Sverige og et i Storbritannien. Holmen AB er børsnoteret på Stockholmsbörsen og kontrolleres af L E Lundbergföretagen AB.

Fremstillingsvirksomheder fra Sverige
Skovbrugsvirksomheder fra Sverige
Industrivärden

Aktiebolaget Industrivärden er en svensk investeringsvirksomhed. Selskabet blev etableret i 1944 og har hovedkontor i Stockholm.

Aktiebeholding 
Industrivärdens største aktieposter (marts 2020)::
Sandvik AB (24%)  
Volvo (21%)     
Svenska Handelsbanken (18%)
Essity (17%) 
SCA (6%) 
Skanska (6%)
Ericsson (6%)
SSAB (1%)

Referencer 

Investeringsvirksomheder fra Sverige
Lokhvytsja

Lokhvytsja (, , ; , ) er en by i Poltava oblast (provins) i det centrale Ukraine. Den er administrativt centrum i Lokhvytsja rajon (distrikt), og ligger ved bredden af Lokhvytsja-floden. 
Byen har  indbyggere.

Navn
Navnet på floden Lokhvytsja, såvel som navnet på byen, stammer fra det gammelslaviske ord lokhve, der betyder "laks".

Historie 

På Kievan Rus's tid var det område, hvor byen ligger, en del af Fyrstedømmet Pereyaslav.  Den præcise dato for grundlæggelsen er ukendt.  Ud fra skriftlige optegnelser kan det fastslås, at Lokhvytsja eksisterede før 1320.

I 1644 fik byen Magdeburgrettigheder, således at alle byens anliggender skulle løses af et byråd, der blev valgt af de velhavende borgere.  I 1648-1658 var Lokhvytsja en Sotnias by i Myrhorod kosakregiment, senere (1658-І781 р.р.) af Lubny kosakregiment.

Under Anden Verdenskrig var Lokhvytsja besat af den tyske hær fra 12. september 1941 til 12. september 1943. Det var byen, hvor tangen fra 1. panserarmé (Kleist) og 2. panserarmé (Guderian) i  Slaget om Kiev (1941) koblede sig sammen,og omringede mere end 600.000 sovjetiske tropper øst for Kiev.

Olie- og gasforekomsterne i Hlynsko-Rozbyshiv (Lokhvytsja- og Hadjatj-distrikterne) giver store mængder olie og gas, der er tilstrækkelige til at forsyne hele Poltava oblast og videre ud i verden. Poltava-olien er af høj kvalitet: den indeholder op til 55 % let olie og har et ret lavt svovlindhold.  Den naturgas består af næsten 70 % propan-butan-fraktioner, hvilket gør den til et værdifuldt råmateriale til den kemiske industri, f.eks. til fremstilling af syntetiske fibre og plastik.

Galleri

Referencer

Eksterne henvisninger

 

Byer i Poltava oblast
Investment AB Latour

Investment AB Latour er en svensk investeringsvirksomhed, der investerer i børsnoterede selskaber og unoterede selskaber. Familien-Douglas er gennem selskabet Wasatornet den største aktionær i Latour.
Investment AB Latour har aktier i Assa Abloy, Tomra og Securitas AB.
De har aktiemajoriteten i Hultafors Group, Swegon, Nord-Lock Group, Latour Industries og Caljan.

Referencer 

Investeringsvirksomheder fra Sverige
Peas Industries

Peas Industries AB er en svensk koncern indenfor bæredygtighed: Vedvarende energi, cirkulær økonomi og bæredygtig fødevareproduktion. 
Peas Industries blev etableret i 2004 af Johan Ihrfelt og Thomas von Otter.
I koncernen indgår datterselskaberne OX2, Utellus, Biond, Bonbio og Enstar.

Referencer 

Konsulentvirksomheder fra Sverige
Ingeniørvirksomheder fra Sverige
Hultafors Group

Hultafors Group AB er en svensk producent af arbejdstøj, sikkerhedsfodtøj, ansigtsbeskyttelse, værktøj og andet udstyr. De er tilstede i 40 lande og har ca. 1.800 ansatte. Investment AB Latour er ejer af Hultafors Group AB, som har hovedkvarter i Hultafors.

Referencer

Fremstillingsvirksomheder fra Sverige
Beklædningsvirksomheder fra Sverige
Værktøjsproducenter
Swegon

Swegon Group AB er en svensk producent af løsninger til ventilation, varme, køl og klimatoptimering. Swegon ejes af Investment AB Latour.
De har 16 fabrikker i Europa, Nordamerika og Indien. Der er 2.600 ansatte (2020) oog en omsætning på 6 mia. svenske kroner (2019).

Elektronikvirksomheder fra Sverige
Carl Bennet AB

Carl Bennet AB er en svensk investeringsvirksomhed. I porteføljen har de bl.a. Arjo AB, Elanders AB, Getinge AB og Lifco AB.
Virksomheden blev grundlagt i 1990 af Carl Bennet.

Referencer 

Investeringsvirksomheder fra Sverige
Elanders

Elanders er en svensk multinational grafisk koncern. Den blev etableret 21. april 1908 af Otto Elander, Nils Hellner og Emil Ekström. De er mest kendt for produktion af telefonbøger. Siden 1997 har virksomheden været kontrolleret af Carl Bennet AB. Der er 7.000 ansatte i 20 lande.

Referencer 

Trykkerier
Forlag fra Sverige
Kevin Rolland

Kevin Rolland (født 10. august 1989) er en fransk freestyle-skiløber, der primært konkurrerer i Halfpipe. Han vandt bronze i Halfpipe til Vinter-OL i Sochi i 2014.

Karriere 
Kevin Rolland har repræsenteret Frankrig ved de olympiske vinterlege tre gang; Sochi '14, PyeongChang '18 og Beijing '22. Ved Vinter-OL 2022 var Rolland Frankrigs fanebærer ved åbningsceremonien.

Privat 
Kevin Rollands kusine er Tess Ledeux, som ligeledes er freestyle-skiløber.

Referencer

Eksterne henvisninger 

Freestyleskiløbere fra Frankrig
Personer fra Bourg-Saint-Maurice
Deltagere for Frankrig ved vinter-OL 2014
Deltagere for Frankrig ved vinter-OL 2018
Deltagere for Frankrig ved vinter-OL 2022
Freestyleskiløbere ved vinter-OL 2014
Freestyleskiløbere ved vinter-OL 2018
Freestyleskiløbere ved vinter-OL 2022
Deltagere i Vinter X-Games
Deltagere i X-Games
Medaljevindere ved vinter-OL 2014
Olympiske bronzemedaljevindere fra Frankrig
Tour de l'Avenir 2022

Tour de l'Avenir 2022 var den 58. udgave af det franske etapeløb Tour de l'Avenir, også kendt som ungdommens Tour de France. Cykelløbets ti etaper blev kørt fra 18. august til 28. august 2022. Løbet var en del af UCI Nations' Cup U23.

Etaperne

Prolog

1. etape

2. etape

3. etape

4. etape

5. etape

6. etape

7. etape

8. etape

9. etape

Samlet stilling

Hold og ryttere

Startliste

Referencer

Eksterne henvisninger 
 
 

2022
Cykelløb i 2022
Hagar (virksomhed)

Hagar hf. er en islandsk dagligvarekoncern, der har flere dagligvarekæder og dagligvaregrossister. Fra hovedkvarteret i Kópavogur driver de forretning i Island, Sverige og Danmark. Hagar's datterselskaber havde i 2015 en markedsandel på 48 % af det islandske dagligvaremarked. De har 57 butikker inklusive hypermarkedskæden Hagkaup og supermarkedskæden Bónus.

Referencer 

Virksomheder fra Island
Síminn

Síminn hf. (tidligere Landssíminn og Póstur og Sími,) er en islandsk telekommunikationsvirksomhed. De tilbyder fastnet, mobiltelefoni, internet og tv.
Síminn sikrer mobildækning til 99 % af Islands befolkning. I 2018 var Síminn den største udbyder af mobiltelefoni med en markedsandel på 34,5 %.

Referencer 

Virksomheder fra Island
DM i holdløb 2022

DM i holdløb 2022 var den 57. udgave af Danmarksmesterskaberne i holdløb, og blev afholdt den 1. oktober 2022 i Hårlev på Stevns med Hvidovre Cykle Klub som arrangør.

Medaljeoversigt

Resultater

Elite herrer

Hold

Junior herrer

Hold

Elite damer

Hold

Se også 
 DM i landevejscykling 2022

Eksterne henvisninger

 DM-medaljevindere gennem tiderne hos Danmarks Cykle Union

Cykelløb i 2022
2022
Elham Kavousi

Elham Kavousi (født 4. juli 1984 i Bandar Abbas, Iran), er en dansk/iransk journalist, forfatter, foredragsholder og stylist.

Karriere 
Elham har forfattet bogen Mørkglødet. Hun har siden 2019 været en del af dommerpanelet på Danish Beauty Awards.

Privat 
Elham Kavousi danner til dagligt par med skuespiller og tv vært Hadi Ka-Koush.

Bogudgivelser 
 Kavousi, E. (2017) Mørkglødet: Beautybog til mørke skønheder. People'sPress. .

Referencer

Eksterne henvisninger 

 Elham Kavousis hjemmeside 
 Elham Kavousi bog
 Dommerpanel 
 Interview
 One on One med Elham
 Bolig interview

Journalister fra Danmark
Personer fra København
Elias Sørensen

Elias Sørensen (født 18. september 1999) er en fodboldspiller, der siden 2021 har spillet for Esbjerg fB. Han har i løbet af sin professionelle karriere spillet for Blackpool, Carlisle, Almere City FC, Newcastle United Academy og Esbjerg fB.

Kilder og henvisninger 

Fodboldspillere fra Danmark
Pyrjatyn

Pyrjatyn (, ) er en by i Poltava oblast, Ukraine.
Byen har  15.111 indbyggere. Ca. 12 km syd for byen ligger Pyrjatyn Lufthavn. Den var indtil 2020 det administrative centrum for Pyrjatyn rajon og ligger nu i Lubny rajon.

Historie 
Under 2. verdenskrig blev der i slutningen af 1941 eller begyndelsen af 1942  oprettet en ghetto, bevogtet af politibetjente, og i slutningen af marts 1942 var der over 1.500 jøder.
Der var to massehenrettelser af jøder, der blev udført af  SD-enhederne Sonderkommando Plath, ledsaget af ukrainsk hjælpepoliti. Den første fandt sted den 6. april 1942, ca. 1530 jøder blev ført til skoven, 3 km fra byen, og myrdet. Den anden massehenrettelse fandt sted den 18. maj 1942, hvor flere jødiske familier blev dræbt sammen med 380 kommunister og sovjetiske militante og 25 sigøjnerfamilier.

Gallery

Referencer

Eksterne henvisninger

 

Byer i Poltava oblast
Zavodske

Zavodske (, ) er en by i Myrhorod rajon, Poltava oblast, Ukraine.
Byen har 7.832  indbyggere (2021).

Historie 
Byen blev grundlagt i 1928 og var indtil 1962 kendt som Stalinka, før det skiftede til Chervonozavodske (). Det var stedet for et stort kampvognsslag under anden verdenskrig, der involverede 2. SS Panzer Division. Efter lov om afkommunisering fra 2015 byen blev i begyndelsen af februar 2016 omdøbt til dets nuværende navn Zavodske. Byen ligger på terrasserne på den venstre bred af floden Sula i skov-steppezonen i Dnepr-lavlandet i den nordlige del af Poltava-regionen.

Galleri

Referencer

Eksterne henvisninger

 

Byer i Poltava oblast
Usynligt handicap

Et usynligt handicap er en funktionsnedsættelse, som ikke altid er umiddelbart synligt for andre mennesker. Der findes et antal forskellige sygdomme, som kan give et handicap, både fysisk og psykisk, som vi ikke kan se. Det adskiller sig fra kroniske sygdomme, som ikke behøver at indebære funktionsnedsættelse.

Eksempler på skjulte handicaps er lungesygdomme som astma og KOL, eller sygdomme som nyresvigt og diabetes, såfremt det påvirker dagligdagen. Det kan også være psykiske handicaps som ADHD, autisme, angst eller ordblindhed. Man kan gøre opmærksom på, at man har et usynligt handicap ved at bære solsikkesnoren.

Referencer 

Handikap
Triumph (film fra 1917)

Triumph er en amerikansk stumfilm fra 1917 af Joe De Grasse.

Medvirkende 
 Dorothy Phillips som Nell Baxter
 Lon Chaney som Paul Neihoff
 William Stowell som Dudley Weyman
 William Dyer som David Montieth
 Claire Du Brey som Lillian Du Pon

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
The Trooper of Troop K

The Trooper of Troop K er en amerikansk stumfilm fra 1917 af Harry A. Gant.

Referencer

Eksterne henvisninger 

 

Stumfilm fra USA
Amerikanske film fra 1917
The Trouble Buster

The Trouble Buster er en amerikansk stumfilm fra 1917 af Frank Reicher.

Medvirkende 
 Vivian Martin som Michelna Libelt
 James Neill som Franz Libelt
 Paul Willis som Blackie Moyle
 Charles West som Tip Morgan
 Louise Harris som Mrs. Camden

Referencer

Eksterne henvisninger 

 

Stumfilm fra USA
Amerikanske film fra 1917
Dramafilm fra USA
Introduktion til vor tidsalder

Introduktion til vor Tidsalder er en tekst af Johannes V. Jensen udgivet første gang i bogform i efteråret 1915.
Teksten har udgangspunkt i forfatterens rejse til Asien og Amerika.
Bogen udkom i flere udgaver i forfatterens levetid.
I 2016 udgav Gyldendal den som ebog.

Bogen er blevet kaldt en filosofisk rejsebog.

Teksten blev udgivet i Tyskland i forlaget S. Fischer Verlags tidsskrift Die neue Rundschau i 1917.

Henvisninger 

Johannes V. Jensen
Litteratur i 1915
Zinkiv

Zinkiv (, ) er en by i Poltava oblast, Ukraine.
Byen har  indbyggere. Den fungerede indtil 2020 som administrativt centrum for Zinkiv rajon og ligger nu i Poltava rajon.

Galleri

Referencer

Eksterne henvisninger

 

Byer i Poltava oblast
Hjælpemiddel

Et hjælpemiddel er en genstand, som kan bruges af personer med forskellige typer af funktionsnedsættelser eller sygdomme. Anordningen kan afhjælpe personens bevægelighed eller sansefornemmelser, ved at erstatte en mistet legemsdel eller afhjælpe en kropsfunktion, der har nedsat funktionsevne. Handicaphjælpemidler, som opereres fast på en person, kaldes typisk for proteser.

Historik 
Personer med forskellige funktionsnedsættelser bruger forskellige slags hjælpemidler. Blandt de tidligste hjælpemidler findes krykker og træben.

Hjælpemidlerne blev i løbet af 1900-tallet udviklet og blevet flere, ikke mindst i lande med en bevidst velfærdpolitik. Den tekniske udvikling har ført til tilpassede køretøjer og hjælpemidler, der støtter syn og hørelse. I slutningen af 1900-tallet har computerudviklingen f.eks. gjort det muligt at forvandle tekst til tal eller omvendt.

Forskellige slags hjælpemidler

Til hørehæmmede 
 Hørerør – Dette var fra begyndelsen et enkelt rør (f.eks. af kohorn) som forstærker lyden. I løbet af 1900-tallet er disse blevet erstattet af elektriske og elektroniske høreapparater, som hænges rundt om øret og kan indstilles til forskellige slags lydmiljøer eller hørenedsættelser.
 Billedtelefoni – Med moderne billedtelefoni (f.eks. Skype) kan døve mennesker bruge sit eget tegnsprog, når de kommunikerer via telefon.
 Blinkende lamper eller vibrerende anordninger erstatter f.eks. vækkeure, for folk som ikke kan høre disse.

Til personer med synshandicap 

 Punktskrift – et alfabet, som kan aflæses med hjælp af følesansen. Typisk med fingerspidserne.
 Forstørrelsesglas eller lignende optiske værktøjer kan bruges til at gøre tekst mere læseligt. Briller er et almindeligt hjælpemiddel.
 Blindestok og/eller førerhund kan bruges af synshandicappede, for at gøre det muligt for dem at bevæge sig udenfor eget hjem.

Til bevægelseshæmmede 

 Stokke og krykker er en grundlæggende hjælp til bevægelseshæmmede, som kun behøver begrænset hjælp til at holde balancen og til støtte.
 Gangstole bruges både af bevægelseshæmmede og af spædbørn i forbindelse med gåtræning.
 En rollator er en udvikling af gangstolen, hvor man har monteret hjul på stolebenet og et håndtag med bremser til at holde på under gang.
 En kørestol er en firhjulet stol, der som regel har et hjulpar, der er større end de andre. Det kan drives med håndkraft eller med batteri.

Proteser 
Indopererede handicaphjælpemidler, som erstatter en manglende legemsdel eller en funktion hos en legemsdel kaldes proteser. Sådanne proteser kan erstatte manglende ben, øjne, ører, hænder eller arme.

Til personer med medicinske handicaps 
 Forskellige slags teknisk udstyr findes for at lette hverdagen for medicinsk handicappede. F.eks. et dialyseapparat til personer med nyreproblemer, eller insulinpumper og blodsukkermåler til personer med diabetes.

Se også 
 Solsikkesnoren
 Kugledyne

Referencer
Berezne

Berézne (}, , ) er en by i Rivne oblast, Ukraine, beliggende ved floden Slutj nord for Rivne. Den er det administrative centrum for Berezne rajon.
Byen har  indbyggere.

Historie 
Berezne (historisk set også kendt som Bereźno samt , og ) blev oprettet i 1446 inden for det Den polsk-litauiske realunion. Siden Lublinunionen var byen en del af Kongeriget Polens krone (1569−1791, 1795), hvor den forblev indtil Polens delinger Byen blev overrendt af Khmelnytskij i Khmelnytskijopstanden i 1648 og oplevede blodige pogromer, der kostede mange uskyldige livet. Berezne blev annekteret af Det Russiske Kejserrige i 1793 og blev afstået til Polen i 1919-21 under Freden i Riga. I den Anden Polske Republik var der en garnison af grænsebeskyttelseskorps Bereźne-bataljon i byen. Indtil Sovjetunionens invasion af Polen i 1939 hørte Bereźne til Wołyń voivodeskabs amt Kostopol.

Referencer

Eksterne henvisninger

 

Byer i Rivne oblast
Anthony Collins

Anthony Collins kan henvise til:

 Anthony Collins (filosof) (1676−1729), en engelsk filosof
 Anthony Collins (komponist) (1893−1963), en engelsk komponist og dirigent
Nanna Skodborg Merrald

Nanna Skodborg Merrald (født 8. oktober 1993) er en dansk rytter, der konkurrerer i dressur.

Hun repræsenterede Danmark ved sommer-OL 2020 i Tokyo, hvor hun blev nummer 11 i den individuelle konkurrence.

Referencer

Eksterne henvisninger 

Dressurryttere fra Danmark
Deltagere for Danmark ved sommer-OL 2020
Stine Askov

Stine Askov er en dansk forfatter (født 1976 i Helsingør). Hun er student fra Helsingør Gymnasium og uddannet pædagog.

Inspiration 
Hun er inspireret af mennesker, som hun møder i sin hverdag, samt John Irving.

Bibliografi 
 Bid, 2012
 Kaninens år, 2014
 Bjørneklo, 2017
 Katalog over katastrofer, 2020
 Nøjsomheden, 2022

Referencer 

Personer fra Helsingør
Pædagoger fra Danmark
Romanforfattere fra Danmark
Arsène Lupin

Arsene Lupin eller Arsène Lupin kan henvise til:

 Arsène Lupin (fiktiv person), en fiktiv mestertyv i romanserie af den franske forfatter Maurice Leblanc
 Arsene Lupin (film fra 1916), en britisk stumfilm om mestertyven
 Arsene Lupin (film fra 1917), en amerikansk stumfilm om mestertyven
 Arsène Lupin (film fra 2004), en fransk spillefilm om mestertyven
Andorras økonomi

Andorras økonomi er en udviklet og fri markedsøkonomi, der drives af finans, detailandel og turisme. Landets BNP var $3,66 mia. i 2007. Landet nyder godt af at være en økonomisk frizone, så turister fra Frankrig og Spanien kan spare penge på indkøb, g landet hra også udviklet turistområder for sommer- og vinterturister. Med omkring 270 hoteller og 400 restauranter, samt mange butikker, så består turismesektoren for en stadig større del af arbejdskraften i landet. Omkring 13 mio. turister besøger landet om året.

Der foregår en del handel med konsumvarer, inklusive importerede varer, der pga. toldfrihed er billigere i Andorra end i nabolandene. Andorras tolfri status har haft stor effekt på dets relation til EU. Det forhandlinger om toldfrihed og forhold til EU begyndte i 1987 efter Spanien blev en del af unionen. Der blev indgået en aftale med effekt fra juli 1991, hvilket sætter kvoter og begrænsninger på visse varer; primært mælkeprodukter, tobaksvarer og alkohol. Andorra må have en prisorskel fra andre EU-lande og besøgende må udnytte denne prisforskel i begrænset omfang.

Resultaterne af Andorras valg viser at mange støtter regeringens reforminitiativer og mener at landt til en vis grad skal integreres i EU for at kunne fortsætte med at blomstre. Selvom mindre end 2% af landet areal er landbrugsjord, så var landbrug Andorras vigtigste indtægtskilde indtil turismesektoren voksede. Fårehold har været den primære landbrugsaktivitet, men tobaksplantager har også været lukrative. Størstedelen af Andorras land er importeret.

Udover håndværk, så inkluderer landets produktion cigarer, cigaretter og møbler til både hjemlige markeder og eksport. Et vandkraftværk i Les Escaldes med en kapacitet på 26,5 megawatt står for 40% af Andorras elektricitet, mens resten importeres fra Spanien.

Referencer